شەفەق
نیوز/ نێچیرڤان بارزانی سەرۆک هەرێم کوردستان، ئمڕوو شەممە، پرسەو سەرەخوەشی لە
مردن نەجمەدین کەریم پارێزگار کەرکوک کرد، و ئاماژە کرد ک رەحمەتی جەرگەی گەنجی خوەی
پێشکەشکردە شۆڕش کوردستان و خزمەت بارزانی نەمر کرد.
نێچیرڤان
بارزانی لە بەیاننامەیگ رەسیە ئاژانس شەفەق نیوز وت: کۆچکردن دکتۆر نەجمەدین کەریم
خەوەر دڵتەنکەریگە ئەرا ئیمە و گەل کوردستان، لە ناخەو سەرەخوەشی لە هاوسەرەگەی و
کوڕەگانی و کەسەوکارەگانی و خەڵک کەرکوک و گەل کوردستان کەم، وهاوخەمیانم.
وتیش؛
د نەجمەدین کەریم جەرگەی گەنجی خوەی پێشکەشکردە شۆڕش کوردستان جوور پزشک زیرەکیگ و
پێشمەرگەی شۆڕشی ئەیلوول و ئیجا لە شۆڕش گوڵان بەشدار بوی، و وەدڵسوزی  خزمەت بارزانی نەمر لەوەخت بیماریەگەی کرد، و لە
ئەمریکا جوور پزشکیک زیرەک و وتوانا کارکرد، بەڵکم قەت لە خەبات سیاسی و دبلۆماسی
نەوڕیا.
و
ئاماژە کرد ک دڵسوزی و گرنگی داینی وە شارەگەی، کەرکوک، وەبی سنوور بوی، ک دویای ئەوەک
پۆست پارێزگار وەرگرد، کارەیل گرنگیگ ئەنجامدا و خزمەتگوزارییەیلیک پێشکەشکردە کەرکوک،
بەڵکم لەوەر دویرکەفتنی وەشیوەیگ نا سروشتی لە کەرکوک، و لە رەوشیل ئاڵوزیک ک پارێزگاگە
کەفتە ناویان، کاریگەری گەورایگ لەبانی داشت.
هەمیش
وت؛ د نەجمەدین کەریم ئەرا کوردستان و نەتەوەگەی دڵسوز بوی، ئەراوە پەیوەندیەیل
فراوانیگ وەگەرد گەلەگە و هێزو لایەنە کوردستانیەگان داشت،  وەتایبەت وەگەرد سەرۆک بارزاني و رەحمەتی سەرۆک
مام جەلال، و هەمیشە ئامادەی تەواوەتی بوی ئەرا ئەنجامدان ئەو ئەرکەیلەگ کەفنە گەردنی
لە ئەنجام ئی پەیوەندیەیل فراوانە.
